Couple

Couple ialah sebuah kumpulan pop rock indie Malaysia yang ditubuhkan pada 1996, terdiri daripada 4 orang ahli dan merupakan antara kumpulan indie terawal dan masih bergerak aktif sehingga kini. 

Kumpulan ini banyak menggunakan promosi lagu-lagu mereka melalui media Internet kerana kesukaran mendapat tempat di stesen radio. Antara lagu yang dipromosi ialah 'Pergi''' yang dimainkan oleh kumpulan ini sendiri iaitu hasil ciptaan bekas pemain gitar (Idris) dan vokalis mereka (Aidil) 
Kumpulan ini ditubuhkan oleh 4 orang anak muda tempatan dan Aidil merupakan "mastermind" bagi kumpulan Couple. Couple tidak tolak publisiti media.

Pencapaian 
Kumpulan Couple pernah dicalonkan bagi Anugerah Pop bersama Datuk Siti Nurhaliza dalam Anugerah Shout! 2009. Mereka turut terbabit dengan pelancaran wajah baru Hai di Seremban Parade. 

Kumpulan ini turut terbabit dalam Konsert KL Tower Music Fest 2010 di Menara Kuala Lumpur.

Pasaran luar negara
Kumpulan Couple berjaya mencipta sejarah tersendiri apabila album terdahulu sudahpun memasuki pasaran Jepun dan Amerika Syarikat (AS) beberapa tahun lalu. Sehingga kini masih terdapat album Couple yang dijual di kedai-kedai kaset di Jepun manakala majalah hiburan di AS pula masih lagi memberikan liputan terhadap Couple sehingga kini. Antara lain, lagu Now That I Can See menjadi lagu tema bagi rancangan Humanzee, sebuah siri televisyen di Amerika Syarikat.

 Diskografi 

EP
 Telegrams from the Heart (2001)

Album studio
 Top Of The Pop (2006)
 Teenage Disc Fantastic (2008)
 Pop Tak Masuk Radio'' (2010)

Ahli kumpulan
 Mohd. Aidil Rusli (vokal)
 Ariana Adnan (gitar) 
 Firdaus Zainuddin (dram)
 Izzat Ezzart (bass)

Bekas ahli
 Hana Abdul Aziz (gitar)
 Ihsan Ariffin (drum)
 Ojoe Azizul (bass)
 Awang Masrin (bass)
 Shahrin Ismail ( drum )

Rujukan

Pautan luar
 Anugerah Shout! bukan tiru MTV Awards 
 Kumpulan Couple
 Bayaran band indie cuma RM50?
 Karnival Seni Kreatif Kita, NST.
 Vokal Janice unik. 
 Indie bands rock our youths at music fest.

Couple
Kumpulan rock Malaysia
Kumpulan muzik ditubuhkan pada tahun 1996